Museum Stamparia Strada
Il museum grischun da la stampa

Purtret
La stamparia da Strada è ina stampa istorica che ha producì stampats ch'èn spezialmain impurtants per la cultura rumantscha. Il museum mussa oz stampats originals da las emprimas translaziuns da la Bibla en ils idioms rumantschs vallader (1679) e sursilvan (1718) sco er differentas pressas da stampar e cuntegna er la reconstrucziun da l'emprima pressa a maun ch'è vegnida duvrada a Strada.

Il museum mussa er co che las famiglias dals stampadurs vivevan e lavuravan. Ultra da quai sa deditgescha il museum a la musica populara rumantscha ed a la furmaziun legendara «Ils Fränzlis da Tschlin».

L'ufficina da stampa è vegnida fundada da Nuot Clà Janett, l'onn 1680 a Tschlin ed è vegnida transferida a Strada suenter paucs onns. Cun interrupziuns è la stamparia restada en fucziun durant dus tschientaners.